রেশম পথে বৌদ্ধধর্মের প্রসারণ
বৌদ্ধধর্ম রেশম পথের মাধ্যমে হান চীনে প্রবেশ করেছিল, খ্রীষ্টীয় ১ম বা ২য় শতাব্দীতে। চীনে বৌদ্ধ ভিক্ষুদের দ্বারা প্রথম নথিভুক্ত অনুবাদের প্রচেষ্টা ছিল খ্রীষ্টীয় ২য় শতাব্দীতে কুষাণ সাম্রাজ্যের মাধ্যমে কণিষ্কের অধীনে তারিম অববাহিকার সীমান্তবর্তী চীনা অঞ্চলে। এই পরিচিতিগুলি সমগ্র পূর্ব বিশ্ব জুড়ে সর্বাস্তিবাদী এবং তাম্রশাটীয় বৌদ্ধধর্মের ধারাকে সঞ্চারিত করেছিল। থেরবাদ বৌদ্ধধর্ম শ্রীলঙ্কার তাম্রশাটীয় ধারার পালি ত্রিপিটক থেকে বিকশিত হয়েছিল এবং সমগ্র দক্ষিণ-পূর্ব এশিয়ায় ছড়িয়ে পড়ে। ইতিমধ্যে সর্বাস্তিবাদী বৌদ্ধধর্ম উত্তর ভারত থেকে মধ্য এশিয়া হয়ে চীনে ছড়িয়ে পড়ে। মধ্য এশীয় এবং চীনা বৌদ্ধধর্মের মধ্যে সরাসরি যোগাযোগ ৩য় থেকে ৭ম শতাব্দী জুড়ে, তাং যুগের মধ্যেও অব্যাহত ছিল। চতুর্থ শতাব্দীর পর থেকে, ফ়া-হিএন (৩৯৫-৪১৪) এবং পরে হিউএন সাঙ (৬২৯-৬৪৪) এর মতো চীনা তীর্থযাত্রীরা মূল ধর্মগ্রন্থগুলিতে উন্নত উপলব্ধি পাওয়ার জন্য উত্তর ভারতে ভ্রমণ শুরু করে। ৩য় এবং ৭ম শতাব্দীর মধ্যে, চীনের সাথে উত্তর ভারতের সংযোগকারী স্থল পথের অংশগুলি ষিওঙ্নু, হান রাজবংশ, কুষাণ সাম্রাজ্য, হেফ্থালীয় সাম্রাজ্য, গ্যোক্ত্যূর্ক এবং তাং রাজবংশ দ্বারা শাসিত হয়েছিল। বৌদ্ধ তন্ত্রের ভারতীয় রূপ ( বজ্রযান ) ৭ম শতাব্দীতে চীনে পৌঁছেছিল। তিব্বতী বৌদ্ধধর্ম একইভাবে বজ্রযানের একটি শাখা হিসেবে প্রতিষ্ঠিত হয়েছিল, ৮ম শতাব্দীতে। কিন্তু এই সময় থেকে, বৌদ্ধধর্মের রেশম পথের বাণিজ্য মাওয়ারান্নাহরের উপর মুসলিম বিজয়ের সাথে হ্রাস পেতে শুরু করে (যেমন তালাসের যুদ্ধ ), যার ফলে ৭৪০ এর দশকে উইগ়ুর খাগানাৎ-এ পরিণত হয়। হিন্দুধর্মের পুনরুত্থান এবং মুসলমানদের ভারত বিজয়ের কারণে ভারতীয় বৌদ্ধধর্ম হ্রাস পায়। তাং-যুগের চীনা বৌদ্ধধর্ম ৯ম শতাব্দীতে সংক্ষিপ্তভাবে দমন করা হয়েছিল (কিন্তু পরবর্তী রাজবংশগুলিতে প্রত্যাবর্তন করেছিল)। পশ্চিম লিয়াও মধ্য এশিয়ায় মঙ্গোল আক্রমণের আগে মধ্য এশিয়ায় অবস্থিত একটি বৌদ্ধ চৈনিক রাজবংশ ছিল। মঙ্গোল সাম্রাজ্যের ফলে মধ্য এশিয়ার আরও ইসলামিকরণ ঘটে। তারা ইউয়ান রাজবংশ ( মঙ্গোলিয়ার বৌদ্ধধর্ম ) থেকে শুরু করে তিব্বতি বৌদ্ধধর্ম গ্রহণ করে। অন্যান্য খানাৎ, যেমন ইল্খানাৎ, চাগতাই খানাৎ এবং সোনালী হোর্দ অবশেষে ইসলামে ধর্মান্তরিত হয়। চীনা, কোরীয়, জাপানী, ভিয়েৎনামী, তাইওয়ানী এবং দক্ষিণ-পূর্ব এশীয় বৌদ্ধধর্মের ঐতিহ্য অব্যাহত ছিল। ২০১৯ সাল পর্যন্ত, চীনে বিশ্বের সবচেয়ে বেশি বৌদ্ধ জনসংখ্যা ছিল প্রায় ২৫০ মিল্লিয়ন; তারপর থাইল্যাণ্ডের সংখ্যা প্রায় ৭০ মিল্লিয়নে ( দেশ অনুসারে বৌদ্ধ ধর্ম দেখুন)।